牽牛花
作者：陳景沂
朝代：宋

paragraphs: 牽牛易斯藥，固特取其義。
安用柔軟蔓，曲爲縈絆地。
汝若不巧沿，何能可旁致。
始者無附託，頭腦極細殢。
一得風動摇，四畔亂拈綴。
搭著纖毫末，走上牆壁際。
儻得梯此身，戀纏松竹外。
吐花白而青，敷葉光且膩。
裛露作嬌態，舞風示豪氣。
便忘抑鬰時，剩有誇逞意。
誑言松和竹，如我兄與弟。
下盼蘭菊群，反欲眇其視。
如此無忌憚，不過是瞞昧。
教知早晚霜風高，杪表何曾見牛翠。